Mendija Mūra
Mendija Mūra (Mandy Moore; dzimusi 1984. gada 10. aprīlī) ir amerikāņu dziedātāja, dziesmu autore un aktrise. Viņa ir uzaugusi Floridā. Mūra kļuva slavena pusaudžu gados 2000. gadu sākumā, kad izdeva pusaudžiem veltīto popmūzikas albumus So Real, I Wanna Be with You un Mandy Moore. Pēc tam viņa uzsāka arī karjeru kā aktrise. Kino debitēja 2002. gada filmā "Bezgalīgais ceļojums". Mūra vēlāk filmējās vēl vairākās pusaudžiem paredzētās filmās. Atveidojusi lomas tādās filmās kā "Princese pret pašas gribu" (2001), How to Deal (2003), "Dzenoties pēc brīvības" (Chasing Liberty, 2004), "Glābta!" (Saved!, 2004), "Strīpainis" (Racing Stripes, 2005), "Jo es tā teicu" (Because I Said So, 2007), "Svētā tēva svētība" (License to Wed, 2007), "Mīlestība, Kāzas, Laulība" (Love, Wedding, Marriage, 2011), 47 Meters Down (2017), "Tumšākie prāti" (The Darkest Minds, 2018) un "Kauja par Midveju" (2019). Vēl viņa ierunāja Salātlapiņu Disney studijas animācijas filmā "Sapinušies (2010). No 2016. līdz 2022. gadam viņa atveidoja Rebekas Pīrsones lomu NBC ģimenes drāmas seriālā This Is Us, par ko nominēta Zelta globusa balvai un Primetime Emmy balvai. 2019. gadā saņēma zvaigzni Holivudas Slavas alejā.